पाक ने सर्जिकल स्ट्राइक को लेकर भारत को चेताया – दि फिअरलेस इंडियन
Home / राष्ट्रवाद / पाक ने सर्जिकल स्ट्राइक को लेकर भारत को चेताया
पाकिस्तान ने सर्जिकल स्ट्राइक को लेकर एक बार फिर भारत को धमकी दी है. पाक के विदेश मंत्री ख्वाजा मोहम्मद आसिफ ने गुरुवार को चेतावनी भरे लहजे में कहा कि अगर भारत ने देश के परमाणु प्रतिष्ठानों पर सर्जिकल स्ट्राइक की तो फिर पाकिस्तान से किसी को भी संयम बरतने की उम्मीद नहीं करनी चाहिए.
गौरतलब है कि एक दिन पहले ही इंडियन एयर फोर्स चीफ बी. एस. धनोआ ने कहा था कि अगर भारत को सर्जिकल स्ट्राइक करने की जरूरत पड़ी तो हमारे प्लेन पाकिस्तान के परमाणु प्रतिष्ठानों को न सिर्फ निशाना बना सकते हैं बल्कि उन्हें तबाह भी कर सकते हैं. पाक के डॉन अखबार की रिपोर्ट के मुताबिक विदेश मंत्री ने गुरुवार को वॉशिंगटन में यूएस इंस्टीट्यूट ऑफ पीस में इंडियन एयर फोर्स के चीफ की टिप्पणी पर प्रतिक्रिया दी. आसिफ ने भारतीय नेताओं से ऐसी कार्रवाई से बचने को कहा है, जिसके नतीजे काफी गंभीर हो सकते हैं.
पाक विदेश मंत्री ने कहा, ‘कल, इंडियन एयर चीफ ने कहा था कि हम एक और सर्जिकल स्ट्राइक से पाकिस्तान के परमाणु प्रतिष्ठानों पर हमले करेंगे. अगर ऐसा होता है तो किसी को भी हमसे संयम की उम्मीद नहीं करनी चाहिए. यही सबसे कूटनीतिक भाषा है, जिसका मैं इस्तेमाल कर सकता हूं.’ बता दें कि पाकिस्तान के विदेश मंत्री इन दिनों अमेरिका के तीन दिवसीय आधिकारिक दौरे पर हैं.
साथ ही अमेरिका को धमकाया-
विदेश मंत्री ने भारत से जुड़े एक सवाल में जवाब में कहा, ‘दुखद रूप से भारत ने संबंध सुधारने की पाकिस्तान की कोशिशों का जवाब नहीं दिया.’उन्होंने कहा, ‘कश्मीर में जो हो रहा है, वह बातचीत सामान्य करने के रास्ते में सबसे बड़ी बाधा है.’ पाकिस्तानी विदेश मंत्री ने अमेरिका से अपने देश को ‘बलि का बकरा’ ना समझने को कहा और कहा कि अमेरिका अफगानिस्तान में पहले ही युद्ध हार चुका है तथा युद्ध ग्रस्त देश में केवल स्थिति को बचाए रखने में लगा है.
Previous भगवान को इंसान की छवि देने वाले ऐसे राजा जिनके पास नहीं…
Next हनी पर ठनी: खट्टर के आरोप, पंजाब पुलिस ने हनीप्रीत को बचाया